ທ່າມກາງ ທີ່ມີລາຍງານ ການຕໍ່ສູ້ກັນ ພາຍໃນ ທ່ານ Trump ເອີ້ນການໂອນອຳນາດວ່າ ເປັນໄປຢ່າງມີລະບຽບ
ປະທານາທິບໍດີ ທີ່ໄດ້ຮັບເລືອກໃໝ່ ທ່ານ Donald Trump ພວມເຮັດວຽກ ຄັດເລືອກເອົາບຸກຄົນ ເຂົ້າກຳຕຳແໜ່ງຕ່າງໆ ໃນລັດຖະບານຂອງທ່ານ.
ຈາກລາຍງານກ່ຽວກັບການຂັດແຍ້ງພາຍໃນຂອງຄະນະທີມງານ ແລະການຄາດຄະເນກັນຢ່າງກວ້າງຂວາງ ທີ່ວ່າ ມີໃຜແດ່ ຈະໄດ້ເຂົ້າຮ່ວມຢູ່ໃນຄະນະລັດຖະບານຂອງທ່ານ ປະທານາທິບໍດີທີ່ຖືກເລືອກໃໝ່ຂອງສະຫະລັດ ທ່ານ Donald Trump ກ່າວຜ່ານທາງ Twitter ໃນຕອນແລງວັນອັງຄານວານນີ້ວ່າ ຂັ້ນຕອນທີ່ໃຊ້ເວລາສາມອາທິດ ໃນການໂອນອຳນາດ ຈາກລັດຖະບານປະທານາທິບໍດີໂອບາ ມາໃຫ້ລັດຖະບານຂອງທ່ານນັ້ນ ແມ່ນດຳເນີນໄປດ້ວຍດີ ທ່ານ Trump ຂຽນວ່າ “ເປັນຂັ້ນຕອນທີ່ມີການຈັດຕັ້ງຢ່າງເຂັ້ມງວດໃນຂະນະທີ່ຂ້າພະເຈົ້າຕັດສິນໃຈກ່ຽວກັບຄະນະລັດຖະບານ ແລະຕຳແໜ່ງອື່ນໆອີກຫຼາຍຕຳແໜ່ງ ມີແຕ່ຂ້າພະເຈົ້າຜູ້ດຽວທີ່ຮູ້ວ່າ ໃຜແດ່ຈະເປັນຜູ້ທີ່ຖືກເລືອກຂັ້ນສຸດທ້າຍ ” ຊາວນາທີກ່ອນໜ້ານັ້ນ ໜັງສືພິມວໍຊິງຕັນໂພສທ໌ ໄດ້ພິມເຜີຍແຜ່ ຜ່ານທາງເວັບໄຊຂອງຕົນ ໂດຍໄດ້ຕ້ອງຕິຢ່າງແຮງ ໃນໜ້າທີ່ກົງກັນຂ້າມກັບບົດບັນນາທິການ ໂດຍອະດີດເຈົ້າ ໜ້າທີ່ດ້ານຄວາມໝັ້ນຄົງແຫ່ງຊາດຂອງພັກຣີພັບບລີກັນ ທ່ານ Eliot Cohen ທີ່ຂຽນວ່າ ທ່ານຈະບໍ່ຂໍແນະນຳໃຫ້ພວກນິຍົມແນວທາງເດີມເຂົ້າຮັບໜ້າທີ່ພາຍໃຕ້ລັດຖະບານທ່ານ Trump ທ່ານ Cohen ກ່າວວ່າ ມັກຈະມີຄວາມບໍ່ເປັນລະບຽບ ເກີດຂຶ້ນສະເໝີ ໃນລະຫວ່າງການໂອນອຳນາດ ລຸນຫຼັງການເລືອກຕັ້ງ ຊຶ່ງໃນທີ່ສຸດມັນກໍຈະລົງໂຕເອງ ແຕ່ນັ້ນທ່ານເຊື່ອວ່າ ນີ້ບໍ່ແມ່ນການໂອນອຳນາດແບບປົກກະຕິແລະລັດຖະບານຂອງປະທານາທິບໍດີ Trump ບໍ່ແມ່ນລັດຖະບານທີ່ປົກກະຕິ ທ່ານຂຽນວ່າ “ກຳຕາມສະໜອງແລະລົງໂທດຕໍ່ລັດຖະບານທັງໝົດ ແຕ່ຊຸດນີ້ຈະເພີ້ມຂຶ້ນເປັນສອງເທົ່າ ຈົນກວ່າຈະສາມາດເອົາມາດຕະການແບບນອບນ້ອມກ່ຽວກັບສິ່ງທີ່ຕົນຮູ້ ແລະລະດັບຂອງຄວາມເອື້ອເຟື້ອເພື່ອແຜ່ ຕໍ່ພວກທີ່ຄັດຄ້ານ ມັນຈະກໍ່ໃຫ້ເກີດວິກິດການແລະຄວາມລົ້ມແຫຼວ ຍ້ອນຄວາມສັບສົນ ຂອງຄະນະທີມງານໂອນອຳນາດ ໃນວິທີທາງ ທີ່ມັນໄດ້ເປັນໄປແລ້ວ ” ກ່ອນການເລືອກຕັ້ງ ຜູ້ປົກຄອງລັດນິວເຈີຊີ ທ່ານ Chris Christie ແມ່ນເປັນຜູ້ນຳພາຄະນະທີມງານໂອນອຳນາດ ຊຶ່ງເປັນບົດບາດທີ່ທ່ານໄດ້ເຂົ້າກຳຫຼັງຈາກ ໃຫ້ການສະໜັບສະ ໜຸນທ່ານ Trump ມາເປັນເວລາຫລາຍໆເດືອນ ເວລາຄວາມພະຍາຍາມຂອງທ່ານ ໃນການສະໝັກເປັນຜູ້ຕາງໜ້າພັກຣີພັບບລີກັນ ໄດ້ປະສົບກັບຄວາມລົ້ມແຫຼວ ຮອງປະທາ ນາທິບໍດີທີ່ຖືກເລືອກໃໝ່ທ່ານ Mike Pence ໄດ້ຖືກແຕ່ງຕັ້ງໃຫ້ເຂົ້າຮັບໜ້າທີ່ແທນທ່ານ ໃນມື້ວັນສຸກແລ້ວ ຊຶ່ງລາຍງານຂອງໜັງສືພິມ Wall Street ໃນວັນອັງຄານວານນີ້ ແຈ້ງວ່າ ທ່ານໄດ້ສັ່ງໃຫ້ກຳຈັດພວກວິ່ງເຕັ້ນຊັກຊວນສະມາຊິກສະພາທັງໝົດຈາກຄະນະໂອນອຳນາດ